Onti Camara Municipal di Praia, organiza un atividade pa komemora “dia das crianças” em parceria ku CV Móvel e Zapping.
Atividade komesa por volta di 14 hora di tardi y konta ku partisipason di jovens, crianças y de ses pais. Várius grupos passa pa palco y fazi aprezentason di múzika y dança.
Keli é palavras di Maria Rita Teixeira, un senhora ki bai djuntu ku se prima y se subrinha participa na atividades:“mi n atxa ma foi un bon iniciativa di câmara municipal di Praia, sta txeu crianças ta divirti na txeu atividades, teni bons atuason na palco y tambe sta bon oraganizason, tudu algén sa fazi un kuza, ningén ka sta paradu”.
Camara munucipal fla ma es anu es aposta na más atividades, “txoma mas crianças, trazi pais y inkaregados di iducason, pa nu ben ben mostra kel verson un bokadinhu más iducativu” y tambe es xplika ma djuntu ku ICA es kre txoma atenson di pais pa direitos y deveris di crianças.
Um minininha ki txoma Gabriela Grigaities fla, “Atividadi sta fixi n ta spera ma ta fazedu tudu ano, y ma nu ta kunvidadu pa nu ben badja otus bes pamodi nu gosta di badja”. Keli é un de crianças ki ta fazi parti di skola “Dança e arte” y ki subi palco djunku ku se colegas pa es bai badja.
Melissa Amado é más un minina ki ta fazi parti di kel grupu, é fla DYPK, “Ami n sta filiz, n sta ta gosta di es atividade, di tudu, más kuza ki n gosta más txeu é di badja”.
por_Latn pap_Latn kea_Latn kea_Latn kea_Latn kea_Latn